Taiteilijapari Adée Leander-Flodinille ja Karl Flodinille
On elämä työtä ja touhua
 ja arkea enin vain.
 Niin harvoin on juhlatunnelmaa
 ja hetkiä sunnuntain.
 Mut konsa ne tulevat, onpa kuin
 ne taivaisen auvon tois;
 kuin kaiken ne kauniiksi kirkastais
 ja aivan kuin aatelois.

 Mut kenpä, oi hetket ne luoda voi,
 se taivahan lahjat sai,
 sen mukana rikkahin riemu käy
 ja suloisa sunnuntai,
 sen ympäri ilma se seiastuu
 ja kauniimpi onpi maa,
 sen sielusta sävelten tenho soi,
 mi nostaa ja jalostaa.